สรุปภาวะตลาดต่างประเทศวานนี้
สรุปภาวะตลาดต่างประเทศ ประจำวันที่ 4 ก.ย.60
5 ก.ย. 2560

ตลาดหุ้นยุโรปปิดลบ เมื่อคืนนี้ (4 ก.ย.) เนื่องจากนักลงทุนหลีกเลี่ยงการลงทุนในสินทรัพย์เสี่ยง หลังจากมีรายงานว่า เกาหลีเหนือเตรียมทดสอบยิงขีปนาวุธครั้งใหม่ ภายหลังจากที่ได้ทดสอบระเบิดนิวเคลียร์เมื่อวันอาทิตย์ที่ผ่านมา
ดัชนี Stoxx Europe 600 ลดลง 0.5% ปิดที่ 374.20 จุด
ดัชนี DAX ตลาดหุ้นเยอรมันปิดที่ 12,102.21 จุด ลดลง 40.43 จุด หรือ -0.33% ดัชนี FTSE 100 ตลาดหุ้นลอนดอนปิดที่ 7,411.47 จุด ลดลง 27.03 จุด หรือ -0.36% ดัชนี CAC-40 ตลาดหุ้นฝรั่งเศสปิดที่ 5,103.97 จุด ลดลง 19.29 จุด, -0.38%
 
ตลาดหุ้นลอนดอนปิดในแดนลบ เมื่อคืนนี้ (4 ก.ย.) ตามทิศทางของตลาดหุ้นยุโรปและเอเชียที่ปรับตัวลงเป็นส่วนใหญ่ สืบเนื่องจากความวิตกกังวลในตลาด ภายหลังจากเกาหลีเหนือได้ทดสอบอาวุธนิวเคลียร์เป็นครั้งที่ 6 เมื่อวันอาทิตย์ที่ผ่านมา